Diari Oficial de la Generalitat Valenciana


Sumari del DOGV 5890, del 11-11-2008 (2008/13822)

RESOLUCIÓ de 29 d'abril de 2008, de la Direcció General per al Canvi Climàtic, per la qual s'atorga a l'empresa Yara CG Líquidos, SL, l'autorització ambiental integrada per a una planta de fabricació, emmagatzemament i distribució de fertilitzants líquids, al terme municipal d'Alacant.
----------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5890

Data del DOGV
:   11-11-2008

Secció del DOGV
:   III. ACTES ADMINISTRATIUS - A) AUTORITZACIONS I CONCESSIONS

Número del document
:   2008/13364


Data del document
:   28-04-2008

Organisme emissor
:   Conselleria de Medi Ambient, Aigua, Urbanisme i Habitatge

Tipus de document
:   Resolució

Descriptors 

:   * Alacant
    * empresa privada
    * abonament
    * edifici industrial

RESOLUCIÓ de 29 d'abril de 2008, de la Direcció General per al Canvi Climàtic, per la qual s'atorga a l'empresa Yara CG Líquidos, SL, l'autorització ambiental integrada per a una planta de fabricació, emmagatzemament i distribució de fertilitzants líquids, al terme municipal d'Alacant. [2008/13814]  
Vistos els documents que consten en l'expedient 123/06 IPPC, instruït a instàncies de l'empresa Yara CG Líquidos, SL, a fi d'obtenir l'autorització ambiental integrada per a una planta de fabricació, emmagatzemament i distribució de fertilitzants líquids, s'emet aquesta resolució de conformitat amb els següents,  
Antecedents de fet  
Primer. Amb data 19 de setembre de 2006, Luis Alfredo Pérez Samayoa, en nom de la mercantil Yara CG Líquidos, SL, amb CIF B-81581563, amb emplaçament en el moll núm. 17 del sector 3MP de la Unitat de Ponent del Port d'Alacant, presenta en el Registre General de la Conselleria de Territori i Habitatge, sol·licitud d'autorització ambiental integrada per a una planta de fabricació, emmagatzemament i distribució de fertilitzants líquids, la qual es detalla en l'annex I.  
A la sol·licitud s'adjunta una petició a l'Ajuntament d'Alacant de data 3 d'agost de 2006 per a l'emissió del corresponent informe urbanístic.  
Segon. Amb data 18 de desembre de 2006 l'empresa presenta documentació necessària per a l'inici del tràmit d'autorització ambiental integrada.   
Tercer. Una vegada admesa a tràmit la sol·licitud, la Conselleria remet la documentació a totes aquelles administracions públiques i òrgans de la Generalitat que han d'intervenir en la resolució de l'autorització ambiental integrada.  
Quart. Amb data 8 de març de 2007 es rep informe de Capitania Marítima d'Alacant en el qual manifesta el següent: des del punt de vista de l'àrea de responsabilitat que competeix a aquesta Capitania Marítima, (la seguretat marítima i la protecció del medi ambient marí), es considera suficient la documentació presentada, i us comuniquem, alhora, que l'obra projectada, una vegada en servei, no comportarà obstacle per a la navegació ni afectarà negativament el medi marí.  
Cinqué. Amb data 30 de març de 2007 el promotor presenta documentació a requeriment d'aquesta Conselleria. Entre la documentació consta còpia de l'informe de compatibilitat urbanística emés per l'Ajuntament d'Alacant, el qual considera apte l'emplaçament de l'activitat.  
Sisé. Amb data 2 de juliol de 2007 es rep informe de l'Ajuntament d'Alacant que comunica que no consta el projecte bàsic d'autorització ambiental integrada entre la documentació remesa amb data 28 de febrer de 2007. En conseqüència, se li remet un exemplar de l'esmentat projecte amb data 6 d'agost de 2007, i se sol·licita de nou l'informe de suficiència previst en l'article 26 del Decret 127/2006.  
Seté. Amb data 28 de novembre de 2007 se sotmet a informació pública l'expedient de referència, durant un període de 30 dies hàbils, d'acord amb el que estableix l'article 27 del Decret 127/2006 (DOCV 20.09.2006), el qual desenvolupa la Llei 2/2006, de 5 de maig, de prevenció de la contaminació i qualitat ambiental, i es publica anunci en el Diari Oficial de la Comunitat Valenciana (DOCV núm. 5649).  
Durant aquest no es van presentar al·legacions al projecte en aquesta Conselleria ni en l'Ajuntament d'Alacant.  
Vuité. Amb data 9 de gener de 2008 el promotor presenta documentació a requeriment d'aquesta Conselleria.   
Nové. Amb data 6 de febrer de 2008 es reitera a l'Ajuntament d'Alacant la petició del certificat d'exposició pública.  
Amb la mateixa data es reitera a l'autoritat portuària la sol·licitud de l'informe sobre la suficiència de la documentació, conforme a l'article 26 del Decret 127/2006.  
Deu. Amb data 8 de febrer de 2008 es rep informe de la Direcció General de l'Aigua sobre els abocaments de l'empresa.  
Onze. Transcorregut el termini d'informació pública, se sol·licita nou informe a totes aquelles administracions públiques i òrgans de la Generalitat que han d'intervenir en la resolució de l'autorització ambiental integrada sobre l'adequació del projecte a tots aquells aspectes que siguen de la seua competència.  
Dotze. Amb data 6 de març de 2008 es rep informe del director general del Port d'Alacant. A l'informe s'adjunta còpia del document de concessió administrativa atorgada a Hydro CG Líquidos, SA, com també el canvi de denominació social a Yara CG Líquidos.  
Tretze. Amb data 18 d'abril de 2008 es rep informe del Servei de Qualitat de les Aigües sobre la gestió de les aigües residuals de l'empresa.  
Catorze. Amb data 18 d'abril de 2008 es rep informe de l'Ajuntament d'Alacant sobre els aspectes ambientals de competència municipal. En aquest s'informa sobre la compatibilitat urbanística de l'activitat, i l'emplaçament és apte.  
S'han incorporat a l'expedient els informes emesos pel Servei de Residus Urbans, el Servei de Residus Industrials i el Servei de Protecció de l'Ambient Atmosfèric.  
Quinze. Amb data 29 d'abril de 2008 es realitza el tràmit d'audiència a l'interessat.  
Setze. Amb data 29 d'abril de 2008 la Comissió d'Anàlisi Ambiental Integrat celebra una sessió ordinària i aprova la proposta de resolució de l'expedient 123/06 IPPC, de sol·licitud d'autorització ambiental integrada, promoguda per Yara CG Líquidos, SL.   
Als anteriors són d'aplicació els següents,  
Fonaments de dret  
Primer. D'acord amb l'article 9 de la Llei 16/2002, d'1 de juliol, de prevenció i control integrats de la contaminació, les activitats incloses en l'annex 1 d'aquesta llei, estan subjectes a autorització ambiental integrada.  
La instal·lació de referència està inclosa en l'epígraf 4.3 de l'annex 1 de la Llei 16/2002.   
Segon. La tramitació de l'expedient s'ha realitzat segons el que preveuen els articles 27 i següents de la Llei 2/2006, de 5 de maig, de prevenció de la contaminació i qualitat ambiental.  
Tercer. A la Comunitat Valenciana l'òrgan competent per a atorgar l'autorització ambiental integrada és la Conselleria de Medi Ambient, Aigua, Urbanisme i Habitatge, d'acord amb l'article 3.h de la Llei 16/2002 i el Decret 7/2007, de 28 de juny, del president de la Generalitat, pel qual es determinen les conselleries en què s'organitza l'administració de la Generalitat.  
D'altra banda, de conformitat amb l'article 18 del Decret 131/2007, de 27 de juliol, del Consell, pel qual s'aprova el Reglament orgànic i funcional de la Conselleria de Medi Ambient, Aigua, Urbanisme i Habitatge, correspon a la Direcció General per al Canvi Climàtic, exercir les competències en matèria de control integrat de la contaminació.  
Vist quant antecedeix, a proposta del Servei de Control Integrat de la Contaminació, amb el vistiplau del cap de l'Àrea de Qualitat Ambiental, fent ús de les atribucions que em confereix el Reglament orgànic i funcional de la Conselleria de Medi Ambient, Aigua, Urbanisme i Habitatge, resolc:  
Primer. Concedir a Yara CG Líquidos, SL, l'autorització ambiental integrada per a una planta de fabricació, emmagatzemament i distribució de fertilitzants líquids situada en el moll núm. 17 del sector 3MP de la Unitat de Ponent del Port d'Alacant, d'acord amb el Projecte bàsic per a la sol·licitud d'autorització ambiental integrada i la resta de documentació complementària, quedant inscrita en el Registre General d'Instal·lacions IPPC de la Comunitat Valenciana amb el número 275-08/AAI/CV, condicionada al compliment dels requisits següents:  
  
\* \* \* \* \*  
1. Emissions atmosfèriques  
1.1. Valors límit d'emissió. Emissions canalitzades  
Focus 1: Caldera  
1.2. Emissions no canalitzades  
1.2.1. Emmagatzemament i manipulació de materials pulverulents  
L'emmagatzemament i la manipulació de materials pulverulents s'haurà de realitzar en les condicions següents:  
a) El tancament de tots els sistemes de transport de matèries primeres pulverulentes.  
b) Totes les operacions indicades a continuació es duran a terme en naus tancades dotades de sistemes d'aspiració amb depuració posterior:  
- Operacions de càrrega i trituració de matèries primeres a granel.  
- Operacions d'emmagatzemament i descàrrega de grànul atomitzat.  
- Operacions d'emmagatzemament del material pulverulent recuperat en els sistemes correctors, de materials mòlts i de fins.  
1.2.2. Transport de materials pulverulents  
El transport de materials pulverulents s'haurà de realitzar en les condicions següents:  
a) Reducció de la resuspensió de pols deguda a la circulació interna de vehicles. Amb aquest fi es pavimentaran els circuits adequats, es mantindran netes les zones de circulació i es limitarà la velocitat en aquestes.  
b) Control a l'entrada i eixida del complex per verificar que els camions van coberts i tancats per a evitar vessaments i sobreeïxides. No es permetrà l'accés o eixida de la instal·lació a vehicles que no circulen coberts o tancats.  
D'altra banda, hi ha emissions difuses provinents de la ventilació dels depòsits d'emmagatzemament de líquids i dels mescladors atmosfèrics. Almenys la ventilació dels depòsits d'emmagatzemament de líquids, emissors de NO2, hauran d'estar canalitzats i disposar d'algun tipus de mesura correctora que garantisca el compliment amb el límit establit en el Decret 127/2006, que és d'1.000 mg/Nm³ per als NOx (expressats com NO2). Una vegada canalitzada, la periodicitat de mesurament d'aquest focus serà la mateixa establida més amunt per al focus de la caldera.  
1.3. Control d'emissions atmosfèriques  
a) Els focus canalitzats, hauran de tenir la situació, disposició, dimensió i accessos corresponents d'acord amb l'Ordre de 18 d'octubre de 1976, sobre prevenció i correcció de la contaminació atmosfèrica d'origen industrial. En particular, les característiques i distribució dels focus emissors a l'atmosfera serà tal que garantisca una correcta dispersió dels contaminants emesos. Més concretament, la seua altura no sols haurà de complir el que estableix l'Ordre 18 d'octubre de 1976, sinó que es recomana que aquesta siga tal que en una distància equivalent a deu vegades l'altura del punt d'abocament d'un focus no hi haja altres estructures d'altura superior a la del mateix focus menys dos metres, que produïsquen un apantallament, que dificulte la dispersió, justificant tècnicament la influència de l'efecte down-wash (turbulència o rebuf).  
b) La temperatura dels gasos en el punt de mostratge haurà de ser preferiblement menor de 200ºC.  
c) Els mesuraments s'hauran de realitzar en condicions normals d'operació de les instal·lacions, i registrar els paràmetres que les determinen, i hauran de cobrir totes les diferents tipologies o grups de productes que es fabriquen en cada instal·lació.  
d) Les concentracions mesurades sempre estaran referides a condicions normals de pressió i temperatura (101,3 kPa, 273 K), en base seca i per a un contingut de O2 del 15%.  
2. Soroll  
S'adoptaran les mesures necessàries per a complir el que estableix la Llei 7/2002, de 3 de desembre, de la Generalitat, de protecció contra la contaminació acústica, i en el Decret 266/2004, de 3 de desembre, del Consell, pel qual s'estableixen normes de prevenció i correcció de la contaminació acústica en relació amb activitats, instal·lacions, edificacions, obres i serveis.  
En particular, s'hauran de complir els límits sonors externs establits per la Llei 7/2002, de 3 de desembre, de la Generalitat Valenciana, per a zones d'ús industrial, que són els següents:  
Diürn Nocturn  
70 dB(A) 60 dB(A)  
Cada cinc anys s'haurà de realitzar una auditoria acústica, a fi de comprovar que no se superen els nivells sonors en els punts on se situa el receptor més pròxim, és a dir, en el perímetre de la instal·lació. Aquesta auditoria haurà de ser realitzada per una entitat col·laboradora en matèria de contaminació acústica d'acord amb el que estableix el Decret 229/2004, de 15 d'octubre, del Consell, pel qual s'estableixen les funcions de les entitats col·laboradores en matèria de qualitat ambiental i es crea i regula el seu registre.   
El titular haurà de disposar del llibre de control, el qual estarà constituït pels certificats dels resultats obtinguts de les auditories acústiques, i dels informes complets d'aquestes.  
3. Abocaments   
3.1. Aigües residuals sanitàries i industrials i aigües pluvials  
Durant els processos productius no es generen aigües residuals. Les aigües generades en l'empresa provenen de:  
- Aigües sanitàries (5 m³/any), s'arrepleguen en fossa sèptica, de la que és retirada periòdicament per un gestor autoritzat.  
- Aigües pluvials, s'arrepleguen en una cubeta de retenció, des d'ací segons la seua qualitat, s'aboquen directament a la xarxa de pluvials del port d'Alacant o es recondueixen a un depòsit per a la reutilització.  
- Aigua de la neteja de les instal·lacions, s'arrepleguen en un depòsit per a la reutilització (35 m³/any).  
- Aigua provinent de la regeneració de les descalcificadores (3.256 m³/any), s'aboquen a la xarxa de pluvials del port d'Alacant.  
En el termini màxim de dos mesos haurà de presentar un projecte per a la instal·lació d'una fossa estanca per a l'emmagatzemament de les aigües residuals després de la gestió externa prèvia mitjançant un gestor autoritzat, per a la seua aprovació per aquesta Conselleria, la qual haurà d'estar firmat per un tècnic competent i visat per col·legi oficial.  
4. Protecció del sòl i de les aigües subterrànies  
Caldrà ajustar-se al que disposa el Reial decret 9/2005, de 14 de gener, pel qual s'estableix la llista d'activitats potencialment contaminants del sòl i els criteris i estàndards per a la declaració de sòls contaminats.  
En aquest sentit, l'empresa ha presentat l'informe preliminar de situació del sòl d'acord amb el que estableix l'article 3.1 de l'esmentat Reial decret 9/2005, tot això sense perjudici que amb posterioritat   
\* \* \* \* \*puguen demanar-se del titular de l'activitat informes complementaris o periòdics més detallats, tal com es preveu en l'article 3.3 (ampliació) i 3.4 (clausura) del reial decret esmentat.  
Així mateix, el titular de l'activitat està obligat al que disposa el punt 5 de l'article 3 del RD 9/2005, en el cas que en l'emplaçament s'haja d'assentar una activitat diferent de l'actual o canvie l'ús del sòl i també el que indica l'article 8 del mateix reial decret referit a la publicitat registral.  
Queda prohibit l'abocament a llit, sòl o subsòl que puga deteriorar la qualitat de les aigües sense disposar de l'autorització de la Confederació Hidrogràfica del Xúquer.  
No s'hi podran executar pous, rases, galeries o qualsevol altre dispositiu destinat a facilitar l'absorció de les aigües residuals pel terreny.  
5. Residus   
L'activitat està subjecta als requisits establits en la Llei 10/1998, de 21 d'abril, de Residus i la Llei 10/2000, de 12 de desembre, de Residus de la Comunitat Valenciana, i al Reial decret 833/1988, de 20 de juliol, sobre el Reglament per a l'execució de la Llei 20/1986, modificat pel Reial decret 952/1997.   
5.1. Producció de residus  
S'autoritza a Yara CG Líquidos, SL. per a la producció dels residus següents, sempre que les instal·lacions es corresponguen amb les descrites en el projecte, la seua capacitat de generació anual siga de la magnitud que a continuació es detalla i la producció de producte acabat en les instal·lacions del centre productiu detallat en l'annex I siga de l'ordre de 40.000 tones anuals de fertilitzants líquids.  
Respecte de la perlita amb impureses i restes de fertilitzant, resultant de l'operació de filtratge, l'empresa haurà d'acreditar documentalment, en el termini de tres mesos, que es tracta d'un producte comercialitzable per a la formulació d'esmena de sòls o qualsevol altre producte reconegut per l'administració competent en matèria de fertilitzants. En cas contrari tindria caràcter de residu, del qual, en el mateix termini, s'haurà d'acreditar mitjançant document d'acceptació per gestor autoritzat, la correcta gestió.   
En aquest sentit, fins que no s'haja acreditat l'adequació d'aquesta utilització, s'inscriu el centre, en el Registre de Productors de Residus de la Comunitat Valenciana, de conformitat amb la Llei 10/2000, de 12 de desembre, de residus de la Comunitat Valenciana.   
Els residus podran ser emmagatzemats durant un període igual o inferior a sis mesos, en el cas de perillosos, i en el cas de residus no perillosos podran emmagatzemar-se per un període d'un any quan la destinació final siga l'eliminació i de dos anys quan la destinació final siga la valorització, i hauran de ser lliurats a un gestor autoritzat transcorregut aquest període. Aquest emmagatzemament temporal de residus perillosos s'haurà de realitzar segregat per tipus de residu, haurà d'estar convenientment senyalitzat i s'haurà de realitzar en lloc cobert, amb sòl impermeable i sistemes de recollida de vessaments accidentals, com ara arqueta cega no connectada a la xarxa de clavegueram i safates de recollida. Així mateix, la zona d'emmagatzemament haurà d'estar inclosa en el sistema general de protecció contra incendis de la indústria.  
Per a l'emmagatzemament de residus líquids o que pel seu alt contingut líquid puguen generar abocaments, s'haurà de disposar de cubetes o recipients de recollida de possibles vessaments, que han de tenir com a mínim el volum de l'envàs més gran o el 10% del total (la major d'ambdues quantitats). Les cubetes hauran de ser individuals per a cada tipus de residus la mescla dels quals, en cas de vessament, comporte un augment de la seua perillositat o en dificulte la gestió.  
Per a la recollida de possibles fugues o vessaments accidentals de líquids, tant de residus com de matèries primeres, hauran de disposar de material absorbent no inflamable en quantitat suficient per a aquest fi. L'absorbent, una vegada contaminat s'haurà de gestionar com a residu perillós o no perillós, segons corresponga.  
L'envasament i etiquetatge dels residus haurà de ser concorde amb el que exposen els articles 13 i 14 del Reial decret 833/1988, Reglament de residus tòxics i perillosos. Així mateix, haurà de disposar d'un registre on conste la quantitat, natura, identificació, origen i data de generació i lliurament a un gestor autoritzat, com també el número de document de control i seguiment utilitzat, si és el cas, i el gestor a qui es lliura el residu.  
Haurà de lliurar els residus perillosos i els no perillosos a gestors que disposen de la corresponent autorització administrativa per a la gestió d'aquests residus.  
Cada quatre anys s'haurà d'elaborar un pla de prevenció i reducció de residus perillosos, el qual s'haurà de presentar en la Direcció General per al Canvi Climàtic.  
Anualment haurà d'omplir la declaració anual de productor de residus perillosos i no perillosos, la qual haurà de ser remesa a la Direcció General per al Canvi Climàtic abans de l'1 de març de cada any, d'acord amb el model establit en l'annex 3 del Reial decret 833/1988.  
Qualsevol modificació relacionada amb la producció de residus perillosos que implique un canvi en la seua caracterització, producció de nous residus o canvis significatius en les quantitats habituals generades d'aquests que puga alterar el que estableixen aquestes condicions, haurà de ser comunicada.  
Els requisits establits en la legislació vigent en matèria d'envasos i residus d'envasos i, de manera especial, el que estableix el Reial decret 782/1998, de 30 d'abril, pel qual es desenvolupa el Reglament per al desplegament de la Llei 11/1997, d'envasos i residus d'envasos, no queden derogats per la Llei 16/2002, per la qual cosa la concessió de l'autorització ambiental integrada no eximeix del seu compliment.  
6. Mesures que s'han d'adoptar en situacions diferents de les normals que puguen afectar el medi ambient  
S'hauran de dur a terme totes les mesures necessàries perquè quede garantida la protecció del medi ambient i salut de les persones davant de qualsevol situació fora de la normalitat pel que fa al funcionament de les instal·lacions.  
No obstant això, si es produeix algun incident en les instal·lacions que comporte el seu funcionament anòmal i d'això pot resultar l'incompliment dels límits imposats, haurà de comunicar immediatament aquesta situació a Protecció Civil, a l'Ajuntament i a la Direcció General per al Canvi Climàtic.  
Una vegada produïda la situació d'emergència, la mercantil haurà d'utilitzar tots els mitjans al seu abast per a reduir al màxim els efectes sobre el medi ambient.  
En el termini màxim de set dies després de la incidència, la mercantil haurà de remetre a l'Ajuntament i a la Direcció General per al Canvi Climàtic un informe detallat, en el qual juntament amb les dades d'identificació, hauran de figurar les següents:  
- Causes de l'incident.   
- Hora en què es va produir i durada.   
- Característiques de l'emissió o abocament.   
- Mesures correctores adoptades.   
- Hora i forma en què es va comunicar el succés.   
En relació amb el possible dany ambiental ocasionat per l'activitat, s'aplicarà la Llei 26/2007, de 23 d'octubre, de responsabilitat ambiental, en l'àmbit d'aplicació de la qual s'inclouen les activitats subjectes a autorització ambiental integrada. Segons aquesta, l'activitat haurà de disposar d'una garantia financera que els permeta fer front a la responsabilitat ambiental inherent a l'activitat, en les modalitats previstes d'assegurança, aval o reserva tècnica, i amb les possibles exempcions derivades de la magnitud del dany potencial o de l'adhesió amb caràcter permanent i continuat, siga al sistema comunitari de gestió i auditoria ambientals (EMAS), siga al sistema de gestió ambiental UNE-EN ISO 14392:2004.  
Així mateix, quan es determine el tancament definitiu, s'hauran de desmantellar i clausurar les instal·lacions, d'acord amb la normativa vigent, de manera que el terreny quede en les mateixes condicions que abans d'iniciar l'activitat i no es produïsca cap dany sobre el sòl i l'entorn.  
7. Altres condicions  
Caldrà ajustar-se al que disposa el Reial decret 865/2003, de 4 de juliol, pel qual s'estableixen els criteris higienicosanitaris per a la prevenció i control de la legionel·losi.  
La indústria i les seues instal·lacions s'hauran d'ajustar a les condicions indicades en el projecte tècnic en els aspectes no fixats en aquesta resolució.  
S'hauran de complir totes les disposicions aplicables per a garantir la seguretat, la salut de les persones i el medi ambient.  
S'haurà de comprovar en el control inicial que s'han realitzat les mesures previstes en el projecte.  
8. E-PRTR  
Abans de l'1 de març de cada any haurà de notificar a la Direcció General per al Canvi Climàtic, d'acord amb l'article 8.3 de la Llei 16/2002, les dades sobre les emissions de la instal·lació relatives a l'any anterior, específicament els que figuren en l'article 3 del Reial decret 508/2007, de 20 d'abril, pel qual es regula el subministrament d'informació sobre emissions del Reglament E-PRTR i de les autoritzacions ambientals integrades.   
Segon. L'autorització ambiental integrada s'haurà de renovar, en els aspectes ambientals, en el termini màxim de 8 anys, llevat que es produïsquen abans d'aquest termini modificacions substancials que obliguen a la tramitació d'una nova autorització o que s'incórrega en algun dels supòsits de modificació d'ofici recollits en l'article 26 de la Llei 16/2002, d'1 de juliol.  
La renovació haurà de sol·licitar-se amb una antelació mínima de deu mesos abans del venciment del termini de vigència de l'autorització ambiental integrada.  
Tercer. El titular de la instal·lació haurà de presentar a la Direcció General per al Canvi Climàtic un certificat visat del tècnic director de l'execució del projecte en el qual s'acredite que les instal·lacions i l'activitat s'ajusten al projecte presentat i autoritzat, i a la resta de documentació tècnica presentada.  
Quart. Aquesta autorització queda condicionada a la visita de comprovació i a l'obtenció de l'informe favorable corresponent al compliment dels requisits establits en aquesta resolució. Aquesta visita haurà de ser realitzada per una entitat col·laboradora acreditada per al control integrat de la contaminació segons el Decret 29/2007, de 9 de març, de modificació del Decret 229/2004, de 15 d'octubre, del Consell pel qual s'estableixen les funcions de les entitats col·laboradores en matèria de qualitat ambiental i es crea i regula el seu registre, en el que s'acredite el compliment del contingut de l'autorització ambiental integrada.  
Cinqué. L'Administració deixarà sense efecte aquesta resolució en el moment en què observe qualsevol incompliment de les condicions imposades en aquesta, amb audiència prèvia de l'interessat.  
Sisé. El titular de les instal·lacions objecte d'aquesta resolució, a més de les obligacions que amb caràcter general estableix la Llei 16/2002, haurà de:  
1.Complir les obligacions de control i subministrament d'informació previstes per la legislació sectorial aplicable i per la mateixa autorització ambiental integrada.  
2.Comunicar a la Direcció General de Qualitat Ambiental qualsevol modificació, substancial o no, que es propose realitzar en la instal·lació, la transmissió de la seua titularitat o qualsevol incident o accident que puga afectar el medi ambient.  
3. Prestar l'assistència i col·laboració necessàries als que realitzen les actuacions de vigilància, inspecció i control.  
Seté. En tot allò no especificat en aquesta resolució, caldrà ajustar-se a totes i cada una de les condicions estipulades per la normativa vigent en matèria de residus, abocaments, contaminació atmosfèrica, acústica, impacte ambiental i accidents greus, com també qualsevol altra que puga dictar l'administració en l'exercici de l'activitat en matèria de protecció ambiental.  
Contra aquesta resolució, que no posa fi a la via administrativa, es pot presentar recurs d'alçada davant de la Secretaria Autonòmica de la Conselleria de Medi Ambient, Aigua, Urbanisme i Habitatge en el termini d'un mes des de l'endemà de la recepció d'aquesta notificació, d'acord amb el que disposen els articles 114 i 115 de la Llei 30/1992, de 26 de novembre, de règim jurídic de les administracions públiques i del procediment administratiu comú, modificada per la Llei 4/1999, de 13 de gener.  
València, 29 d'abril de 2008.- El director general per al Canvi Climàtic: Jorge Lamparero Lázaro.  
Annex I. Descripció del projecte  
Yara CG Líquidos, SL es dedica a la fabricació, emmagatzemament i distribució de fertilitzants líquids. La capacitat de producció estimada amb les instal·lacions projectades és de 60.000 t/any, si bé la producció prevista és de 40.000 t/any.  
Els processos que donen lloc als fertilitzants líquids fabricats són:  
- Mescles de líquids, algunes de caràcter exotèrmic, que poden arribar fins a 65ºC, amb despreniment de vapor d'aigua.  
- Dissolució de sals inorgàniques i urea en aigua.  
- Neutralitzacions d'àcids i bases inorgàniques. Són reaccions exotèrmiques que poden assolir els 65-70 ºC, amb despreniment de xicotetes quantitats de vapor d'aigua.  
La mescla i reacció de les matèries primeres es realitza en dos mescladors atmosfèrics, proveïts dels corresponents agitadors mecànics.  
Les matèries primeres sòlides se subministren des de les sitges, situades en la nau coberta, per mitjà d'una tremuja amb elevador de catúfols i cintes transportadores, fins al corresponent mesclador, seleccionat per a cada ocasió.  
La tremuja disposa de cèl·lules de càrrega, que permeten obtenir la dosificació establida abocant, amb la pala carregadora, les càrregues a granel corresponents sobre aquesta tremuja, fins a aconseguir la quantitat sol·licitada.  
L'aigua addicional i les matèries primeres líquides, quan es necessiten, es carreguen per canonades mitjançant les bombes corresponents.  
Una vegada efectuada la càrrega dels components, s'agita en el mesclador durant el temps necessari, es controla composició i, si és necessari, s'ajusta aquesta fins a obtenir la concentració de principis actius exactament desitjada.   
Després d'obtingut el fertilitzant, se li afegeix una xicoteta quantitat inerta sòlid (perlita), que facilite la separació de les impureses que puga contenir i es bomba a través d'un filtre que permeta separar aquestes impureses.  
La purificació es realitza passant la solució a través d'un filtre premsa, les aigües de llavatge de la qual arrepleguen, per a ser utilitzades com a aigües mares en formulacions posteriors.